ב-2016 הפך גאטאנו לשחקן הצעיר בהיסטוריית המועדון שחותם על חוזה מקצועני. לאחר שבעונת 2018/2019 מונה לקפטן נבחרת הנוער, כבש 22 שערים והוסיף 8 בישולים בכל המסגרות, החל המאמן קרלו אנצ'לוטי לזמן אותו לנבחרת הבוגרת.
ב-13 בינואר 2019 ערך את הופעת הבכורה שלו בקבוצה הבוגרת, בניצחון 2–0 על ססואולו בקופה איטליה. ב-12 במאי 2019 ערך את הופעת הבכורה שלו בסרייה א', בניצחון קבוצתו 2–1 על ספאל. לאחר המשחק יצאה סבתו לחגוג עם בנמ משפחתה ברחובות נאפולי, ומתה בשל אירוע לבבי לאחר שנקלעה לוויכוח עם שכן בשל הרעש שהקימו. ב-10 בדצמבר ערך את הופעת הבכורה שלו בליגת האלופות, בניצחון קבוצתו 4–0 על גנק הבלגית במסגרת שלב הבתים.
ב-21 בינואר 2020 הושאל לקרמונזה מהסרייה ב' עד לתום העונה. ב-16 בפברואר כבש את שערו הראשון בקריירה המקצוענית ובישל שער נוסף בניצחון קבוצתו 5–0 על טרפאני קלצ'ו. ב-18 בספטמבר 2020 הוארכה השאלתו לעונה נוספת, וב-31 באוגוסט 2021 הושאל לקבוצה לעונה נוספת, ובתום העונה העפיל עם הקבוצה לסרייה א'. בסך הכל שיחק גאטאנו 84 משחקים במדי הקבוצה בסרייה ב', בהם כבש 15 שערים ובישל 10 נוספים.
בראד קופר (קצין)
צ'ארלס בראדפורד "בראד" קופר השני (באנגלית: Charles Bradford "Brad" Cooper II) הוא קצין בדרגת תת-אדמירל בצי ארצות הברית המכהן כמפקד הצי החמישי והכוחות הימיים בפיקוד מרכז של ארצות הברית.
ביוגרפיה.
קופר נולד בצפון וירג'יניה. ב-1989 סיים לימודיו באקדמיה הימית של ארצות הברית והתגייס לצי.
שירת כקצין בסיירת נושאת הטילים המונחים "USS Thomas S. Gates (CG 51)", בנושאת המטוסים דווייט אייזנהאואר (CVN-69), במשחתת "USS Fitzgerald", בסיירת "USS Anzio (CG 68)" ובסיירת "USS Vicksburg (CG-69)"
פיקד על המשחתת "USS Russell (DDG-59)" (בשנים 2006-2008) ועל סיירת נושאת הטילים המונחים "USS Gettysburg (CG 64)" (בשנים 2013-2015). כמו כן שירת בלשכת מזכיר ההגנה של ארצות הברית ובמשרד הרשות המבצעת של הנשיא, במטה פיקוד אפריקה, במטה צי האוקיינוס השקט, כיועץ לשר הפנים של אפגניסטן ובמטה הצי.
כאדמירל מונה בספטמבר 2016 למפקד כוחות הצי בדרום קוריאה, בינואר 2018 מונה למפקד קבוצת התקיפה השביעית, ביוני 2019 מונה לראש הלשכה המשפטית של הצי, וביוני 2020 מונה למפקד ספינות השטח של הצי האטלנטי. במאי 2021 מונה למפקד הצי החמישי והכוחות הימיים בפיקוד מרכז.
קופר בעל תואר שני במודיעין אסטרטגי מאוניברסיטת המודיעין הלאומי.
ג'ון שארדן
Formidable
Formidable (בצרפתית: נהדר, מדהים), הוא שיר של הזמר הבלגי סטרומאה, נחשב בין שיריו המפורסמים. השיר שוחרר כהורדה דיגיטלית בבלגיה ב-4 ביוני 2013 כסינגל השני מתוך אלבום האולפן השני שלו "Racine carrée" (2013). השיר נכנס למקום הראשון כבר בשבוע יציאתו בבלגיה ותוך זמן קצר הגיע למקום הראשון גם בצרפת. זה הסינגל הצרפתי המצליח ביותר מבחינה כלכלית מאז השיר Alors on Danse ב-2009.
תוכן השיר.
השיר מדבר על אהבה נכזבת. הוא בנוי כמונולוג של גבר סובל, שיכור, שנפרד לפני כמה שעות מחברתו, שכנראה זרקה אותו. הוא חוזר על דברים שכנראה היו חלק מהדיון ביניהם, כמו אי רצונו בחתונה ובילדים, וכן נושאים אחרים, לאחר אולטימטום מצידה בעניין. הדובר נואש לחזור אליה, מתחרט מאוד על דבריו, אך יודע שאינו יכול לעמוד בדרישותיה ושאין לו סיכוי.
המילים הפותחות את השיר והפזמון החוזר:
בצרפתית, בולטת ההתחכמות הלשונית בשיר. המילה Formidable שפירושה "מדהים", נשמעת "פוֹרְמִידַבְּלֶה". לעומתה צירוף המילים fort minable שפירושם "עלוב מאד", מהוות היפוך מוחלט, ונשמעות כמילה אחרת, "פוֹרְמִינַבְּאלֶה". בשמיעה, מדובר במילים דומות מאוד, כמעט זהות, עם הבדל של אות אחת ביניהן.
וידאו קליפ.
&lt;mapframe width="230" height="230" zoom="17" latitude="50.83593" longitude="4.35473" text="מיקום צילום קליפ הווידאו"&gt;
"type": "ExternalData",
"service": "page",
"title": "Formidable.map"
&lt;/mapframe&gt;ב-21 במאי 2013, הועלה לרשת היוטיוב סרטון חובבים בין כמה שניות, שבו נראה הזמר והיוצר סטרומאה כשהוא לכאורה שיכור, משוטט בתחנת הרכבת החשמלית "לואיז" בבריסל במהלך עלות השחר, בחולצה צהובה רטובה, ממלמל וצועק את המילה Formidable. באותו סרטון קצר פונים אליו שוטרים העוברים במקום, מזהים אותו ומציעים לו עזרה, אך הוא מסרב לעזרתם. הסרטון הקצר הפך בתוך זמן מהיר לסרטון ויראלי, לאור פרסומו הרב של סטרומאה, ועורר תשומת לב רבה בקרב ערוצי הבידור השונים בבלגיה וצרפת. ערוצי הבידור בטלוויזיה הצרפתית והבלגית, וכן מדורי הבידור והרכילות בעיתונות, רעשו וגעשו בעניין התקרית, וחלק מהפרשנים אף הביעו תמיהה האם הצלחתו הרבה של סטרומאה, עם הקליפ Alors on danse הביאה אותו לקצה, ולמצב של לחץ שעמו הוא כבר לא יכול להתמודד.
ימים לאחר מכן נחשף כי אותן שניות מצולמות של התקרית עם השוטרים היו חלק מתוכנן מההקלטה לקליפ החדש; הדבר אושר באופן רשמי במהלך תוכנית הלילה Ce soir (ou jamais!) (מילולית: "הלילה או לעולם לא") בערוץ France 2, שבה סטרומאה דן בשירו המצליח "Formidable.
בסרטון של הקליפ, שצולם על ידי מצלמות מוסתרות ברחבי התחנה, נראה הזמר סטרומאה כאילו הוא שיכור ומבולבל, צועד ומועד בדרכו לתחנה, צועק קטעי מילות השיר לעבר העוברים ושבים, נופל, ובכמה הזדמנויות מופיע על סף כניסה לתוך התחנה. צופים מהצד מתעדים את האירוע בטלפונים הסלולריים שלהם, ואדם אחד אף מתערב כדי למנוע מסטרומה לרדת לנתיב של חשמלית מתקרבת. המוזיקה נפסקת בפתאומיות כששלושה שוטרים, שלא מודעים לכך שמדובר בהקלטה, ניגשים לסטרומאה כדי להעריך את מצבו הבריאותי ולברר אם הוא שתה. סטרומה מרגיע אותם, והסרטון מתחדש. (קטע קצר זה, שאין בו שירה, הוא שפורסם ברשתות החברתיות כסרטון ויראלי). בסצנה האחרונה של הקליפ, סטרומאה עוזב, ואחריו צוות הצילום שלו, ומציג שהשכרות שלו הייתה רק מעשה על ידי חיוך לתוך המצלמה, יישור בגדיו ולחיצה על עקביו. בסוף הסרטון יש כיתוב בצרפתית: "ceci n'est pas une leçon" ("זה לא שיעור").
שיחרור צילומים בצורה כזאת, לכאורה באופן לא מתוכנן, כחלק מיחסי ציבור לקליפ, כך שהגיע לערוצי הבידור ולשיח הציבורי, היה דבר ראשוני ופורץ דרך בשנת 2013. הקליפ זכה לתפוצה נרחבת, וזכה בפרס לקטגוריית " קליפ השנה " של Victoires de la Musique לשנת 2014.
רשימת השמעה.
1. Formidable, 3.34 שניות
גרסאות כיסוי (קאברים) בשפות אחרות.
גרסה בהולנדית.
ב-6 בדצמבר 2013, במהלך התוכנית החיה הרביעית של העונה הרביעית של תוכנית הטלוויזיה ההולנדית "The Voice of Holland", הזמרת ההולנדית Cheyenne Toney ביצעה קאבר ל"Formidable". היא שרה גרסת כיסוי בתרגום עצמי, מצרפתית להולנדית. הגרסה שלה לשיר הגיעה למיקום השיא ב-Mega Single Top 100 (מקום במצעד הגבוה יותר מהמקור) ולמקום השמונה עשר בטופ 40 ההולנדי.
גרסה בערבית.
גרסה בערבית מגרבית לשיר של המבצעת הקנדית המרוקאית נדיה אסאדיקי הייתה להיט אינטרנט באוקטובר 2015. ב-17 בנובמבר, היא המשיכה לבצע את השיר בשידור חי במצעד הרדיו של VivaCité "Tip Top" וב - Le Petit Journal (Canal+).
בריאן קרייג
בריאן אלן קרייג (באנגלית: Bryan Allen Craig נולד ב-27 באוקטובר 1991) הוא שחקן אמריקאי. הוא ידוע בעיקר בזכות משחקו באופרת הסבון "בית החולים הכללי".
ביוגרפיה.
קרייג נולד בבוקה ראטון, פלורידה, בשנת 1991 לליסט קרייג ודוני קרייג, יש לו אח צעיר בשם בראדלי אלן קרייג. תפקיד המשחק הראשון שלו היה בגיל ארבע עשרה בסרט "Off the Chain" משנת 2005. מאוחר יותר הוא עזב את פלורידה כדי להמשיך בקריירת משחק בלוס אנג'לס .
קריירה.
לאחר שעבר ללוס אנג'לס, קרייג לוהק לתפקיד ג'סטין בסרט "Christmas Spirit" משנת 2011. באותה שנה שיחק בסדרת הטלוויזיה "The Nine Lives of Chloe King" בעונתה הראשונה והיחידה.
ב-17 באפריל 2013, ערוץ ABC אישר כי קרייג לוהק לתפקיד מורגן קורינתוס באופרת הסבון בית חולים כללי. על תפקידו בסדרה הוא היה מועמד ארבע פעמים בטקס פרסי האמי בקטגוריית השחקן הצעיר המצטיין בסדרת דרמה, וזכה בפרס שנתיים רצופות. ב-15 בספטמבר 2016, קרייג הודיע באמצעות אינסטגרם כי החליט לעזוב את הסדרה.
לאחר שעזב את הסדרה קרייג הופיע בתפקיד חוזר בסדרת הטלוויזיה "חירות ואומץ" מ-2017 עד 2018.
בשנת 2019, הוא שיחק בדרמה הטלוויזיונית של ABC "גרנד הוטל".
בשנת 2022 שיחק בסרט "מה זאת אהבה?" ששודר לראשונה באוגוסט בשירות הזרמת המדיה נטפליקס.
חיים אישיים.
קרייג היה מאורס בעבר לעמיתתו לאופרת הסבון "בית החולים הכללי", קלי ת'יבוד .
ג'ודי ריד
ג'ודי וודפורד ריד (באנגלית: Judy Woodford Reed; 1826–1905) הייתה ממציאה אפרו-אמריקאית מוושינגטון די סי, שנחשבת לאישה האפרו-אמריקאית הראשונה שנרשם על שמה פטנט אמריקאי. הפטנט של ריד הוא פטנט מספר 305,474 עבור מכשיר שהוא שיפור למערבל המזון שהיה קיים כבר. המכשיר מיועד לערבב בצק בצורה אחידה, ולאחר מכן לשמור עליו מכוסה עד השימוש. הבקשה לפטנט הוגשה ואושרה ב־23 בספטמבר 1884.
ביוגרפיה.
מעט ידוע על ג'ודי וודפורד ריד. היא מופיעה לראשונה במרשם התושבים האמריקאי בשנת 1870 כאישה בת 44, תופרת בעיירה פרדריקסוויל פריש, ליד שארלוטסוויל וירג'ינה במחוז אלבמה ארצות הברית. היא מופיעה יחד עם בעלה אלן, גנן וחמשת ילדיהם.
עשר שנים לאחר מכן ב־1880 אלן וג'ודי ריד עדיין חיים בוירג'יניה, כאשר גם נכדם חי איתם.